als_Latn dik_Latn sag_Latn
Liber
Anglisht 3
Teksti ju shërben fëmijëve për të marrë bazat e fillimit të mësimit të gjuhës së huaj. Në tekst ndërthuren të katër aftësitë: të dëgjuarit, të folurit, të lexuarit dhe të shkruarit. Nëpërmjet rubrikave ku jepet lënda gjuhësore janë ndërthurur edhe dialogë, lojra, vjersha e këngë, të cilat rritin interesimin e nxënësve dhe aftësitë e tyre intelektuale.
Teksti shoqërohet me fletoren e punës, librin e mësuesit dhe audiokasetë.
Anglisht 4
Teksti i gjuhës anglezë për klasën e katërt është hartuar duke u bazuar në programin e miratuar nga MASH dhe është vijim i tekstit të klasës së tretë i hartuar nga i njëjti grup autorësh.
Teksti ka në qendër të vëmendjes nxënësin, i cili merr elemente të reja gjuhësore i vendosur në mjedise të ndryshme jetësore si në shkollë, familje, shoqëri etj. Për këtë qëllim janë ndërthurur shprehitë gjuhësore: të dëgjuarit, të folurit, të lexuarit e të shkruarit, nëpërmjet të cilave nxënësi e ka shumë të lehtë të mësojë gjuhën.
Një ndihmesë e madhe në përvetësimin e gjuhës së huaj është funksionimi i të mësuarit të fjalëve të reja me të gjitha elementet bazë të fjalës apo të shprehjeve, duke realizuar trajtimin fonetik mbas çdo mësimi dhe kuptimet gramatikore, leksikore mbas çdo kapitulli.
Dituri natyre 4
Teksti synon tu mësojë nxënësve konceptet elementare shkencore mbi shkencat e natyrës.Nëpërmjet tij nxënësit do të zbulojnë lidhjet e varësisë së botës së gjallë dhe mjedisit në tërësi.Teksti përmban njohuri:
në fushën e gjeografisë ku informacioni për mjedisin natyror dhe atmosferën i jep mundësi nxënësit të shtojë njohuritë e tij në këtë fushë;
në fushën e kimisë me tema mbi lëndët dhe vetitë e tyre;
në fushën e fizikës ku burimet e energjisë, drita dhe elektriciteti i japin mundësi nxënësit të njihet me konceptet fillestare të kësaj shkence;
në fushën e biologjisë do të njihet me gjallesat dhe proceset e jetës siç janë: përshtatja për të jetuar, të ushqyerit, ndryshimet gjatë rritjes, bashkëlidhja e gjallesave me njëra-tjetrën dhe me mjedisin etj.
Edukim muzikor 4
Aftëson nxënësit për të kuptuar dhe mësuar konceptet e para muzikore.
Zhvillon dhe edukon shprehitë e të kënduarit, të dëgjuarit, të luajturit me instrument, të krijuarit përmes muzikës.
Përfshin nxënësit në procesin e të nxënit nëpërmjet veprimtarive që kërkojnë bashkëpunim në grup.
Inkurajon punën e pavarur dhe krijuese të nxënësit përmes tekstit dhe CD.
Krijon një atmosferë të këndshme në klasë, duke vënë theksin në parimin kryesor të mësimdhënies se: mësimi duhet të jetë kënaqësi ku fëmijët duhet të mësojnë përmes lojës dhe pa stres.
Teksti shoqërohet me fletore pune dhe CD
Dituri natyre 5
Teksti jep njohuri të një niveli më të lartë se një vit më parë në fushën e shkencave të natyrës në katër drejtime: gjeografi, kimi, fizikë dhe biologji. Ai nxit mendimin krijues dhe i jep mundësi nxënësit të zgjerojë njohuritë e tij mbi: ujin, vlerat dhe rëndësinë e tij për jetën; sistemin diellor dhe yjet, planetët në tërësi, si krijohet tingulli dhe çfarë dëmesh na vijnë nga zhurmat, gjallesat dhe proceset e jetës, bimët - ndërtimin dhe funksionimin e tyre. Gjithashtu ilustrohet në të gjitha mësimet me foto mjaft të bukura ku nxënësi ka mundësi të konkretizojë njohuritë edhe nëpërmjet tyre.
Teksti shoqërohet me fletore pune.
lmo_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn